**EKONOMIKA UGOSTITELJSTVA skripta za I.kolokvij**

- literatura: Jelavić,A. i dr., Ekonomika poduzeća, Ekonomski fakultet Split, 1995. (1- 98 str.)

- **ekonomika poduzeća –**znanstvena i nastavna disciplina koja se bavi gospodarskim problemima poduzeća i njihovim ponašanjem na domaćem i svjetskom tržištu

            - kao *znanost* proučava gospodarske probleme poduzeća, istražuje čimbenike njihova uspjeha i spoznaje zakonitosti pojava u njihovom poslovanju

            - kao *nastavna disciplina* saznaje za nova znanstvena dostignuća na svom području, prihvaća provjerene znanstvene spoznaje i naučava o svemu što je neosporno i što je od značenja za suvremenu izobrazbu ekonomista

            - *teorijska značajka –*nastoji proširiti postojeće i doći do novih spoznaja

            - *praktička značajka –*polazi od postojećih gospodarskih problema poduzeća i da u njihovoj praksi provjerava ispravnost vlastitih pretpostavki i spoznaja

            - *eksplikativna znanost –*objašnjava gospodarske pojave u poduzeću u njegovu okruženju

            - *normativna znanost –*proučava najpovoljnije modalitete za organizaciju proizvodnje, raspodjele i potrošnje dobara i usluga te uključuje etičke i vrijednosne prosudbe

            - *primjenljiva znanost –*nastoji primjeniti svoje spoznaje u poduzeću

            - *pozitivna znanost –*iznosi i opisuje činjenice, okolnosti i odnose u životu i poslovanju poduzeća

            - *zadaća –* pružiti osnovna znanja za uspješno poslovanje poduzeća, objasniti ekonomske pojave u tom poslovanju i omogućiti djelotvornije odlučivanje

            - *cilj –*potiče i razvija istraživački rad na području gospodarenja u poduzećima te da školuje i stvara ekonomiste i rukovodioce za potrebe poduzeća, drugih organizacija i ustanova

            - *orijentacija ekonomike poduzeća –*poduzetnička, marketinška, sistemska orijentacija, poslovno-politička, poslovna ili menadžerska (tehnološka i organizacijska), biološka, psihosociološka, ekološka te etička orijentacija

            - *opća ekonomika poduzeća –*bavi se gospodarskim problemima s kojima se suočavaju sva poduzeća bez obzira na njihove vrste

            - *posebna ekonomika poduzeća –*bavi se gospodarskim problemima poduzeća pojedinih vrsta djelatnosti, ekonomikom određenih funkcija te gospodarskim problemima poduzeća određenog oblika vlasništva

                                                                - prema gospodarskim djelatnostima, prema poslovnim funkcijama, prema karakteru vlasništva te prema kombinacijama navedenih kriterija

- **ekonomska samostalnost poduzeća –**bira predmet svog poslovanja, potrebne resurse i poslovne partnere što donosi poslovne odluke

- **pravna samostalnost poduzeća –**poduzeće je pravna osoba i na toj osnovi steče prava i obveze, snosi odgovornost i pojavljuje se kao ravnopravan subjekt u svim odnosima

- **privatno vlasništvo nad poduzećem –***inkosono* poduzeće (samo 1 vlasnik), *obiteljsko*poduzeće (obiteljsko vlasništvo), *ortačko* poduzeće (partnersko poduzeće), *zadružno* poduzeće (veći broj vlasnika) i *korporativno* poduzeće (mnoštvo pojedinačnih vlasnika)

- **javno vlasništvo nad poduzećem –***državna* poduzeća (pripadaju općini, republici i drugim pol-teritorijanim jedinicama) i *društvena* poduzeća (u vlasništvu mirovinskih fondova, sindikata, crkava, znanstvenih, obrazovnih, političkih i drugih organizacija)

- **model menadžerskog poduzeća –**poslove umjesto vlasnika vode ovlaštene osobe

- **životni ciklus poduzeća –** faza izgradnje, faza razvoja, faza diferenciranja, faza konsolidacije te likvidacijska faza

- **razvoj hrvatskih poduzeća –**1. razdoblje – od 1945 do 1948.; 2. razdoblje – od 1946/1948. do 1950./1953. (državnosocijalistička poduzeća); 3. razdoblje – od 1950./1953. do 1988. godine

(društvena samoupravna socijalistička poduzeća); 4. tranzicijsko razdoblje od početka 1989. – zakonom priznata poduzeća raznih oblika vlasništvaà *vlasnički pluralizam*)

- **vrste privatizacije –**puna privatizacija odjednom, puna privatizacija u fazama, djelomična privatizacija većinskim udjelom vlade kroz duže razdoblje ili bez tog udjela te djelomična privatizacija uz davanje upravljanja u privatne ruke bez obzira na visinu vladina udjela

- **načini privatizacije –**izravna prodaja nekom poduzeću iz istog sektora, javno oglašavanje prodaje, prodaja radnicima (rukovodnim strukturama), transformacija u zadružni oblik te čista prodaja imovine

- **tranzicijski zakoni –**institucionalne osnove transformacije socijalističkog u tržno gospodarstvo odnosno socijalističkog poduzeća u poduzeće s poznatim vlasnikom

- **tranzicijski zakoni u užem smislu –**zakonski propisi o vlasničkom prestrukturiranju poduzeća

- **tranzicijski zakoni u širem smislu –**obuhvaćaju i zakone za uspostavu društvene infrastrukture primjerene potrebama tržnog gospodarstva

- **društvo s ograničenom odgovornošću –**njegovi članovi sudjeluju u kapitalu s ulozima koji ne moraju biti jednaki; sami članovi ne odgovaraju za obveze društva; u ostvarivanju dobiti članovi sudjeluju razmjerno uloženom kapitalu

- **društvo s neograničenom solidarnom odgovornošću –**njegovi članovi odgovaraju za obveze društva neograničeno solidarno sveukupnom svojom imovinom

- **komanditno društvo –** *komanditori –*za obveze društva jamče samo svojim ulozima,*komplementari –*za obveze drušva jamče i ulozima i sveukupnom svojom imovinom

- **poduzeća s društvenim kapitalom –** društvena poduzeća i poduzeća u mješovitom vlasništvu kad se na temelju društvenih sredstava koja su u njih uložena ne stječu vlasnička prava na poduzeće

- **poduzeće se prodaje –**javnom dražbom; nakon javnog prikupljanja ponuda više ponudilaca te održavanja javne dražbe; neposrednom pogodbom bez prikupljanja ponuda više ponudilaca

- **recesivni progres –** povećanje proizvodnosti rada i smanjivanje potrebe za radnom snagom

- **procesivni progres –**pojava i izrada novih proizvoda i povećanje potrebe za radnom snagom

- **vrste kartela –***džentlmenski sporazumi –*prijateljski usmeni dogovori o bilo čemu navedenom

                          - *korneri –*svaki član kupuje za svoj račun, ali prema dogovorenim kriterijima

                          - *ringovi –*sporazumi u svrhu prihvaćanja željenih cijena

                          - *pulovi –*članovi nastupaju zajednički kao jedan kupac ili prodavač

                          - *sindikati –*najviši oblik kartela; ugovorena zajednička nabava sirovina ili zajednička prodaja robe što znači da su se članovi odrekli svoje gospodarske samostalnosti